Orienteringsmøde onsdag den 8. februar 2017 hos Lou og Partnere

1. Orienteringsmøde

Der blev i aften afholdt orienteringsmøde vedrørende ændring af vores nuværende lån.

Der var stor tilslutning til mødet, der blev afholdt hos Lou og Partnere.

14 ud af 16 huse var repræsenteret.

Jan Toft Olesen fortalte om mulighederne for at opløse foreningen og omdanne boligerne til ejerboliger. Muligheden var der, men det ville kræve 12/16 flertal.

Interessen for en foreningsopløsning blev undersøgt ved håndsoprækning.

Der var 6 andelshavere, som ikke var interesseret, hvilket betyder, at vi skrinlægger disse planer.

Kjeld orienterede derefter om forskellige muligheder for at ændre vores nuværende swaplån.

Vi har forsøgt at få andre kreditinstitutter til at komme med forslag til nye lån, men det er ikke lykkedes at få nogle alternativer.

Kjeld orienterede om tre muligheder.

Forslag 1: Optagelse af nyt lån. Indfrielse af swap, hvilket betyder betaling på ca. 2.1 million oveni de øvrige udgifter. Huslejen kan nedsættes fra juli 2017, men andelsbevises mister 100.000 kr. i værdi og der betales 400.000 fra opsparingen.

FORKASTET

Forslag 2: Nyt swaplån med 10 års løbetid. Huslejen kan nedsættes markant fra juli 2017. Indfrielsen af det nuværende swaplån var ikke med i regnestykket. Var der en fejl?

FORKASTET af forsamlingen pga. swaplånet, men da vi ikke var helt sikre på at der var regnet rigtigt, så vil bestyrelsen undersøge dette.

Forslag 3: Optagelse af nyt renteforsikringslån, når vores nuværende swaplån udløber i slutningen af 2019. Rentesikringen kan foretages efter generalforsamlingen og træder så i kraft, når det andet lån udløber. Huslejen kan nedsættes fra 2020. ALLE gik ind for denne løsning, som bestyrelsen arbejder videre med og fremlægger et færdigt forslag på generalforsamlingen den 22. marts, hvor der kan foretages afstemning.